Vilkijos herbas

Vilkijos herbas – pagrindinis Vilkijos miesto ir Vilkijos seniūnijos (Kauno rajono savivaldybė) heraldikos atributas.

 Aprašas 

Herbo sidabriniame lauke ant auksinės skydo papėdės šv. Juozapo su auksiniu nimbu, mėlynais marškiniais ir raudonu apsiaustu atvaizdas. Kūnas natūralios spalvos. Dešinėje rankoje laiko žalią medelį su trimis sidabriniais lelijos žiedais viršūnėje.

 Simbolika 

Kodėl parinkta šv. Juozapo simbolika nėra aišku, bent jau aišku, kad nesusijusi su Vilkijos bažnyčia. Kita vertus, gali būti, kad ji susijusi su šv. Juozapo švente, švenčiama kovo 19 d. Vilkijos herbas pirmąkart buvo patvirtintas kovo 20 d., todėl galėjo sietis su šia švente.

 Istorija 

Pirmąjį Vilkijos herbą 1792 m. kovo 20 d. patvirtino ATR valdovas Stanislovas Augustas privilegija Nr. 44.Istorija. Vilkijosseniunija.lt (tikrinta 2025-08-28).Vilkijos herbas privilegijoje. Archyvai.lt (tikrinta 2011-01-30). Netrukus herbas buvo panaikintas.

Atkuriant istorinį herbą buvo panaudotas vienintelis išlikęs originalus Lietuvos metrikos piešinys. Tačiau, atsižvelgiant į heraldikos reikalavimus, pakeista šv. Juozapo drabužių spalva.Vilkijos herbas.  Krs.lt (tikrinta 2025-08-28). Heraldikos komisija herbą aprobavo 1998 m. spalio 29 d., o 1998 m. lapkričio 16 d. herbą dekretu Nr. 232 patvirtino prezidentas Valdas Adamkus. Herbo etalono autorius – dailininkas Linas Deltuva.

 Šaltiniai 

Herb
Kategorija:1998 m. patvirtinti Lietuvos gyvenviečių herbai
Kategorija:Kauno rajono savivaldybės gyvenviečių herbai
Kategorija:Lietuvos miestų herbai